EkBass/fiwiki-20250220-pages-articles huggingface dataset:
Troijalainen kuu

Troijalainen kuu on kappale, joka on muun kuun lagrangepisteillä. Lagrangepiste on avaruudessa oleva kohta, joissa kahden toisiaan kiertävän massapisteen vetovoimat kumoavat toisensa niin, että kolmas, pieni massa voi pysytellä niissä paikoillaan suhteessa kahteen muuhun kappaleeseen. Saturnus- systeemissä on neljä troijalaista kuuta. Tethyksellä ja Dionella on molemmilla kaksi. Tethyksellä on Telesto ja Calypso, jotka ovat lagrange-pisteillä 4 ja 5. Dionella on Helene ja Polydeuces jotka ovat myöskin lagrange-pisteillä 4 ja 5. Luokka:Saturnus
Odysseus (täsmennyssivu)

Odysseus voi tarkoittaa seuraavia: * Odysseus, kreikkalainen tarusankari, Itakhan kuningas, Odysseian päähenkilö * Odysseus, Mario Camerinin ohjaama Odysseiaan perustuva elokuva vuodelta 1954 * Odysseus (), James Joycen romaani * 1143 Odysseus, asteroidi * Odysseus, yhdysvaltalaisen Intuitive Machines yhtiön ensimmäinen Nova-C kuulaskeutuja, joka laskeutui kuuhun helmikuussa 2024 * Odysseus, kraatteri Saturnuksen Tethys-kuussa * Odysseus, Eero Koivistoisen musiikkialbumi vuodelta 1969 * Odysseus, 8. kappale Juice Leskisen ja Coitus Intin albumilta Per Vers, runoilija vuodelta 1974 == Katso myös == * Odysseia (täsmennyssivu) * Ulysses
Herschel

Herschel tai Herschell voi tarkoittaa seuraavia: ;henkilöitä, Herschel sukunimenä: * Caroline Herschel (1750–1848), saksalainen tähtitieteilijä, William Herchelin sisar * John Herschel (1792–1871), englantilainen matemaatikko, tähtitieteilijä, kemisti ja valokuvaaja, William Herschelin poika * William Herschel (1738–1822), saksalais-englantilainen tähtitieteilijä ja säveltäjä, Uranuksen ja infrapunasäteilyn löytäjä * William James Herschel (1833–1917), brittiläinen upseeri ja sormenjälkitunnistuksen kehittäjä ;henkilöitä, Herschel tai Herschell etunimenä: * Herschel Goldberg, Harry Grey (1901–1980), yhdysvaltalainen kirjailija * Herschel Grynszpan (1921–1942?), saksanjuutalainen pakolainen ja murhaaja * Herschell Gordon Lewis (1926–2016), yhdysvaltalainen elokuvaohjaaja, -käsikirjoittaja ja -tuottaja * Herschel Walker (s. 1962), yhdysvaltalainen amerikkalaisen jalkapallon pelaaja ;muita merkityksiä * 2000 Herschel, päävyöhykkeen asteroidi * Herschel, ESA:n infrapuna-aallonpituusalueen avaruusobservatorio, käytössä 2009–2013 * Herschel, kraatteri Saturnuksen Mimas-kuussa.
FoilChat

FoilChat oli suomalainen viestintäsovellus älypuhelimille ja työpöytäkoneille. Se oli saatavilla Androidille, iOS:lle sekä verkkoselaimille. FoilChatin käyttäjät saattoivat lähettää toisilleen viestejä, kuvia, videoita, tarroja ja tiedostoja. Sovellus tarjosi myös mahdollisuuden käydä salattuja ääni- ja videopuheluita. FoilChatin viestit olivat salattuja päästä päähän hyödyntämällä RSA ja AES-256 -salausteknologioita. Sovelluksen historia päättyi sitä kehittäneen yhtiön jouduttua konkurssiin talvella 2020. == Historia == Foilchatin entinen teknologiajohtaja Eero Vainionpää on kertonut ohjelman kehittämisen lähteneen ideasta noudattaa Yhdysvalloissa käytettävää Safe Harbor -säädöstä. Näin palveluntarjoajat eivät näe mitä salattua tietoa lähetetään sovelluksen sisällä. Sovelluksen Android- ja iOS-versiot julkaistiin vuoden 2016 aikana. Toukokuussa 2019 FoilChat lakkasi toimimasta ilman mitään ennakkovaroitusta. Yhtiön vastuuhenkilöt poistettiin kaupparekisteristä ja yrityksen puhelinnumerot lakkasivat toimimasta. Vainionpää kertoi Twitterissä jättäneensä yrityksen saman vuoden huhtikuun alussa. Tivin uutisen mukaan yrityksellä on "yli 10 000 euroa maksamatonta verovelkaa, sekä maksuhäiriömerkintä, jonka mukaan Työllisyysrahasto perii siltä lähes 15 000 euron saatavaa." Kaupparekisteritietojen mukaan Länsi- Uudenmaan käräjäoikeus asetti Foilchat oy:n konkurssiin 12.3.2020. == Kritiikki == Toukokuussa 2018 sovellus sai kritiikkiä siinä olevasta ominaisuudesta, joka mahdollistaa ulkopuolisten pääsyn asiakkaiden nimi- ja sähköpostitietoihin. Suomen Kuvalehdessä julkaistun artikkelin mukaan "Yritys ei ole teetättänyt palvelulleen virallista tietoturva-auditointia". Samoihin aikoihin tietoturvakonsultti Harry Sintonen löysi sovelluksesta tietoturva- aukon, joka mahdollisti sähköpostivarmistuksen ohittamisen rekisteröityessä. Aukkoa hyväksikäyttämällä palveluun oli mahdollista rekisteröityä esimerkiksi toisen henkilön sähköpostiosoitteella. == Lähteet == == Aiheesta muualla == * Foilchat.com -kotisivut Luokka:Pikaviestintäohjelmat Luokka:Android- sovellukset Luokka:IOS-sovellukset Luokka:Vuoden 2016 ohjelmistot
Camilla Herrem

Camilla Herrem (s. 8. lokakuuta 1986 Sola) on norjalainen käsipalloilija. Hän on pelannut Norjan maajoukkueessa huhtikuusta 2006 alkaen 223 maaottelua ja tehnyt niissä 600 maalia. Hän voitti olympiakultaa Lontoossa 2012 ja saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Makedoniassa 2008, Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa Sola HK:ta. Camilla Herrem avioitui vuonna 2013 käsipalloilija Steffen Stegavikin kanssa. == Lähteet == Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1986 syntyneet Luokka:Elävät henkilöt
Quraiš

Quraiš (arab. قُرَيْش‎) oli arabiheimo, joka islamilaisen perimätiedon mukaan hallitsi Mekkaa profeetta Muhammedin syntymän aikaan 500-luvun lopulla. Heimossa oli kymmenen pääklaania, joista jotkin nousivat islamin alkuaikoina arvostettuun asemaan. Näitä olivat Muhammedin oma klaani Banū Hāshim, hänen äitinsä klaani Zuhra, kahden ensimmäisen kalifin Abu Bakrin ja Umarin klaanit Taim ja ʿAdī sekä kolmannen kalifin Uthmanin ja hänen sukulaistensa, Umaijadien dynastian klaani Umayya. == Quraiš-heimon historiallisuus == Orientalisti Patricia Cronen mukaan historialliset lähteet eivät tunne Mekkaa, sen pyhäkköä eikä quraiš-heimoa ennen 700-luvun puoliväliä. Mekka ei liioin esiinny Arabian niemimaan vanhojen pyhiinvaelluskohteiden joukossa, vaikka lähteet luettelevat 16 muuta pyhiinvaelluskohdetta. Karttoihin Mekka ilmestyy vasta 900-luvulla. Crone kirjoittaa: == Sana "Quraiš" Koraanissa == Sana "Quraiš" on niin sanottu hapax eli esiintyy Koraanissa vain kerran: "Quraišin yhteenliittymisen tähden, talvi- ja kesäkaravaaninsa tähden palvelkoot ihmiset tämän temppelin Herraa" (Koraani 106:1-3). Muhammedista ja hänen Quraiš- heimostaan kertoi ensimmäisen kerran Ibn Hisham 800-luvun alussa tehdyssä elämäkerrassa, joka pohjautui 700-luvun puolivälissä tehtyyn, mutta kadonneeseen elämäkertaan. Muhammedin heimon nimi oli saatu tästä Koraanin kohdasta, sillä se ei esiinny missään muualla. Christoph Luxenberg katsoo, että Koraanin konsonanttikirjoituksella ilmaistu sana قريش on tulkittu virheellisesti, jos se ymmärretään erisnimeksi Quraiš. Sana vastaa morfologisesti syyro-aramean kielessä passiivin partisiipin monikon maskuliinia qarishe > qrishe (= kokoontuneet yhteen). Luxenbergin mukaan sana tarkoittaa liittolaisia (lat. foederati). Liittolaisjoukot (foederati) palvelivat Rooman sotajoukkojen apuvoimina. Oikea arabialainen muoto olisi tällöin Qarish. On arveltu, että Koraanin suurat 105 (Al-Fil) ja 106 (al- Quraiš) liittyvät yhteen ja kertovat Persian kuningas Khusrau II:n ja kapinakenraali Bahramin yhteenotosta. Tällöin myös puhe liittolaisjoukoista sopii asiayhteyteen. Suuran 106 väärinluennan tuloksena liittolaisjoukoista tuli sana Quraiš, joka islamilaisessa kertomusperinteessä kehittyi Muhammedin heimoksi. Jo ennen Luxenbergia arabistit olivat tunnistaneet sanan quraysh tarkoittavan "yhteen kokoamista". He tulkitsivat perimätietoa siten, että Quraiš-heimo olisi saanut nimensä muistona siitä, että se "kokosi yhteen" kaikki pyhiinvaeltajat Mekkaan tai kokosi yhteen kaikki tavarat myytäväksi Mekassa.Wolf 1951, s. 331 == Katso myös == * Muhammedin historiallisuus ==Lähteet== * * === Viitteet === == Aiheesta muualla == Luokka:Arabiheimot Luokka:Islamin historia Luokka:Jumalan lähettilään elämäkerta
Sanna Solberg

Sanna Charlotte Solberg (s. 16. kesäkuuta 1990 Bærum) on norjalainen käsipalloilija. Hän on pelannut Norjan maajoukkueessa syyskuusta 2010 alkaen 111 maaottelua ja tehnyt niissä 187 maalia. Hän saavutti olympiapronssia Rio de Janeirossa 2016 ja voitti maailmanmestaruuden Tanskassa 2015 sekä Euroopan- mestaruuden Unkarin ja Kroatian yhdessä järjestämissä kisoissa 2014 ja Ruotsin kisoissa 2016. Seuratasolla hän edustaa Team Esbjergiä. Sanna Solbergin kaksossisko Silje Solberg on myös käsipallon maailman- ja Euroopan-mestari. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1990 syntyneet Luokka:Elävät henkilöt
Emmanuelle Devos

Emmanuelle Devos (s. 10. toukokuuta 1964) on ranskalainen näyttelijä. Hän voitti vuonna 2002 César-palkinnon parhaasta naispääosasta roolityöllään filmissä Sur mes lèvres (2001) ja sen jälkeen hän on voittanut neljä muutakin césaria. Hän aloitti filmiuransa elokuvassa On a volé Charlie Spencer! (1986) ja ranskankielisiä filmirooleja on sen jälkeen kertynyt paljon.Porträt der Schauspielerin Emmanuelle Devos. Thomas Staedli. Viitattu 10.4.2018. Näistä Suomessa nähtyjä filmejä ovat Kun sydän lakkaa lyömästä (De battre mon coeur s'est arrêté, 2005), Pieni viilto vain (Petites coupures, 2003) Eräs joulutarina (Un conte de Noël, 2008) ja Coco ennen Chanelia (Coco avant Chanel, 2009). ==Palkinnot ja ehdokkuudet== Vuosi Elokuva / näytelmä Palkinto Kategoria Tulos 1997 Comment je me suis disputé... (ma vie sexuelle) César- palkinto lupaava näyttelijä 2002 Sur mes lèvres César-palkinto naispääosa 2003 L'Adversaire César-palkinto naissivuosa 2005 Rois et reine César-palkinto naispääosa 2005 Rois et reine Lumière-palkinto naispääosa 2010 À l'origine César-palkinto naispääosa 2013 Le temps de l'aventure Cabourgin filmijuhlat naispääosa 2015 Platonov Molière-palkinto naispääosa 2018 Numéro une Lumière- palkinto naispääosa ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1964 syntyneet Luokka:Elävät henkilöt
Andrea Padova

Andrea Padova (s. 1962) on italialainen pianisti. Hän opiskeli pianonsoittoa Vincenzo Vitalen, Aldo Ciccolinin ja Eric Larsenin sekä säveltämistä Franco Donatonin johdolla Roomassa. Myöhemmin hän kehitti tietämystään 1700-luvun esityskäytännöistä ja vanhoista soittimista. Hän työskenteli kuitenkin samaan aikaan myös nykymusiikin parissa, ja hänen yhteistyökumppaneihinsa ovat lukeutuneet Pierre Boulez, Goffredo Petrassi, Franco Donatoni ja Leonard Bernstein.Bach-Cantatas.com: Andrea Padova Padova saavutti kansainvälistä mainetta ensi kertaa voitettuaan kansainvälisen Bach-pianokilpailun vuonna 1995. Sittemmin hän on esiintynyt eri puolilla maailmaa. Hän sai ylistäviä arvioita muun muassa New Yorkin -ensiesiintymisellään vuonna 1997. Padova on levyttänyt Stradivariukselle. Hänen julkaisunsa ovat saaneet positiivisia arvioita sellaisilta kriitikoilta kuin Piero Rattalinolta, Riccardo Risalitilta, Jan Hanfordilta ja Harold C. Schonbergiltä. Hän on levyttänyt muiden muassa Ferruccio Busonin tuotantoa sen lisäksi, että hän on ansioitunut Johann Sebastian Bachin teosten tulkitsijana. == Lähteet == Luokka:Italialaiset pianistit Luokka:Vuonna 1962 syntyneet Luokka:Elävät henkilöt
Silje Solberg

Silje Margaretha Solberg (s. 16. kesäkuuta 1990 Bærum) on norjalainen käsipalloilija, pelipaikaltaan maalivahti. Hän on pelannut Norjan maajoukkueessa maaliskuusta 2011 alkaen 110 maaottelua. Hän voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014 ja Ruotsin kisoissa 2016. Seuratasolla hän on edustanut kaudella 2017–2018 ranskalaista Issy Paris Handia. Silje Solbergin kaksossisko Sanna Solberg on käsipallon olympiamitalisti sekä maailman- ja Euroopan-mestari. == Lähteet == Luokka:Norjalaiset käsipalloilijat Luokka:Vuonna 1990 syntyneet Luokka:Elävät henkilöt
Karvian seurakunta

Karvian seurakunta oli Turun arkkihiippakuntaan ja Porin rovastikuntaan kuulunut Suomen evankelis-luterilaisen kirkon seurakunta, joka toimi Karvian kunnan alueella. == Historia == Aluksi Karvian alue oli osa Sastamalan seurakuntaa. 1300-luvulla siitä itsenäistyi Kyrön eli nykyisen Hämeenkyrön seurakunta, johon kuului myös Karvia. Vuonna 1641 Karvia tuli osaksi Ikaalisten seurakuntaa, ja vuonna 1841 siitä tuli Kankaanpään seurakunnan kappeliseurakunta. Vuonna 1891 tehtiin päätös itsenäisen Karvian seurakunnan perustamisesta, mikä toteutui 1905. Seurakunnan itsenäisyyden aikana sillä on ollut yhteensä 8 kirkkoherraa. ==Toimipaikat == Seurakunnan kirkkona toimii 1799 käyttöön vihitty Karvian kirkko. Seurakunnan omistukseen kuuluu myös 1979 valmistunut seurakuntatalo, 1947 valmistunut siunauskappeli, sekä 1970 valmistunut leirikeskus. == Lähteet == == Aiheesta muualla == *Karvian seurakunnan kotisivut Luokka:Suomen entiset evankelis-luterilaiset seurakunnat Luokka:Karvia
Else Paaske

Else Paaske (s. 5. elokuuta 1941) on tanskalainen taidemusiikin laulaja, äänialaltaan mezzosopraano ja altto. Hän debytoi vuonna 1965 ja luennoi vuodesta 1984 lähtien Tanskan kuninkaallisessa musiikkikonservatoriossa. Hän vetäytyi luennoitsijan tehtävistä seitsemän vuotta ennen 70-vuotispäiväänsä, jota hän vietti 2011.Kristeligt Dagblad: En af Danmarks smukkeste altstemmer Paaske on ansioitunut liedien tulkitsijana, mutta on myös saanut julkisuutta oratorioesiintyjänä.Bach-Cantatas.com: Else Paaske (Mezzo-soprano) Paaske opiskeli Peer Birchin johdolla. Hän esiintyi paitsi Tanskassa, myös muissa Pohjoismaissa, Saksassa, Alankomaissa, Sveitsissä, Yhdistyneessä kuningaskunnassa, Israelissa ja Yhdysvalloissa. Paasken ohjelmistoon kuului muun muassa Georg Friedrich Händelin, Johann Sebastian Bachin, Ludwig van Beethovenin, Johannes Brahmsin, Gustav Mahlerin ja Peter Arnold Heisen tuotantoa. Hän saavutti tunnettavuutta konserteillaan pianisti Friedrich Gürtlerin kanssa. == Lähteet == Luokka:Tanskalaiset laulajat Luokka:Mezzosopraanot Luokka:Altot Luokka:Vuonna 1941 syntyneet Luokka:Elävät henkilöt
Gomitradougou

Gomitradougou on maalaiskunta Kayesin alueen Diéman piirissä Malissa. Sen keskuskylä Kouloudiengué sijaitsee 95 kilometriä Diémasta itään. Kunnassa on 7 300 ja keskuskylässä 2 100 asukasta (vuonna 2009). Gomitradougoun kunnan pinta-ala on 656 neliökilometriä. Se rajoittuu lännessä Diéman piirin Dioumara Koussatan, pohjoisessa ja idässä Koulikoron alueen Naran piirin Falloun ja etelässä Kolokanin piirin Sagabalan kuntiin. Maisemaa leimaavat ylängöt, alangot ja tasangot. Vesistöt ovat sadekauden jälkeen kuivuvia jokia ja lampia. Seutu kuuluu Sahelin vyöhykkeeseen. Vuotuinen sademäärä on 400–600 millimetriä. Kuntaan kuuluu kahdeksan kylää. Asukkaista 72,5 % on bambaroita, 14 % maureja, 6 % soninkeja, 4 % kagoroja ja 3,5 % fulbeja. Kouloudienguén kautta kulkee Bamakosta Kayesiin johtava päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maapähkinä, maissi, riisi ja vihannekset. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan kalastusta, käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille. Kunnassa toimii kolme alakoulua. Terveyspalveluita ei ole. Vesihuolto käsittää kaivoja ja porakaivoja. ==Lähteet== Luokka:Diéman piiri Luokka:Malin kunnat
Käsipallon naisten maailmanmestaruuskilpailut 2015

Vuoden 2015 naisten käsipallon maailmanmestaruuskilpailut järjestettiin Tanskassa 5.–20. joulukuuta. Kisapaikkakuntina olivat Herning, Kolding, Næstved ja Frederikshavn. Kilpailuihin osallistui 24 joukkuetta. Mestaruuden voitti Norja, josta tuli samanaikaisesti hallitseva olympiavoittaja, maailmanmestari ja Euroopan-mestari. Hopealle sijoittui Alankomaat ja pronssia sai Romania. Kisojen arvokkaimpana pelaajana palkittiin Romanian Cristina Neagu, joka oli myös turnauksen paras maalintekijä. == Loppuottelu == Norja – Alankomaat 31–23 == Pronssiottelu == Romania – Puola 31–22 == Lähteet == Naisten maailmanmestaruuskilpailut 2015 Naisten maailmanmestaruuskilpailut 2015 Luokka:Vuoden 2015 urheilu Luokka:Naisten käsipallo Luokka:Tanskan urheilutapahtumat
Malina Weissman

Malina Opal Weissman (s. 12. maaliskuuta 2003 New York) on yhdysvaltalainen lapsinäyttelijä ja malli. Hänet tunnetaan parhaiten nuorena April O’Neilina elokuvassa Teenage Mutant Ninja Turtles, sekä nuorena Kara Zor-Elinä Supergirl ja Violet Baudelairena Surkeiden sattumusten sarja televisiosarjoissa. == Ura == === Mallina === Weissman aloitti työt mallina ollessaan kahdeksanvuotiaana. Hän on toiminut vaatemallina muun muassa yrityksille Calvin Klein, Ralph Lauren, Levi Strauss & Co., Benetton Group, DKNY ja H&M.; Hän on myös esiintynyt Chattemin, Maybelline, Purellin ja My Little Ponyn mainoksissa. === Näyttelijänä === Weissman teki ensimmäisen näyttelijänroolin esittämällä nuorta April O’Neilia vuonna 2014 julkaistussa elokuvassa Teenage Mutant Ninja Turtles. Vuonna 2015 Weissman esitti nuorta Kara Zor-Elia CBS:n sarjassa Supergirl. Tammikuussa 2016 Weissman valittiin esittämään Violet Baudelairea mustan huumorin Netflix-sarjaan Surkeiden sattumusten sarja. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2014 Teenage Mutant Ninja Turtles Teenage Mutant Ninja Turtles nuori April O’Neil 2016 Thirsty Thirsty Nine Lives Nine Lives Rebecca Brand Televisiosarjat Vuosi Suomenkielinen nimi Alkuperäinen nimi Rooli Huom. 2015–16 Difficult People Difficult People Renee Epstein 2 jaksoa 2015–17 Supergirl Supergirl nuori Kara Zor-El 7 jaksoa 2017–19 Surkeiden sattumusten sarja A Series of Unfortunate Events Violet Baudelaire päärooli == Lähteet == == Aiheesta muualla == * Luokka:Vuonna 2003 syntyneet Luokka:Elävät henkilöt Luokka:Yhdysvaltalaiset mallit Luokka:Yhdysvaltalaiset näyttelijät
Heidi Løke

Heidi Løke (s. 12. joulukuuta 1982 Tønsberg) on norjalainen käsipalloilija. Hän pelasi Norjan maajoukkueessa 2006-2020 226 maaottelua ja teki niissä 801 maalia. Hän voitti olympiakultaa Lontoossa 2012 ja saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Makedoniassa 2008, Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 sekä Tanskan kisoissa 2020. Seuratasolla hän edustaa Larvik HK:ta. Kansainvälinen käsipalloliitto valitsi Løken vuoden 2011 maailman parhaaksi naispelaajaksi. Heidi Løken veli Frank Løke ja sisar Lise Løke ovat myös käsipalloilijoita. == Lähteet == == Aiheesta muualla == Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1982 syntyneet Luokka:Elävät henkilöt
Kari Aalvik Grimsbø

Kari Aalvik Grimsbø (s. 4. tammikuuta 1985 Bergen) on norjalainen käsipalloilija, pelipaikaltaan maalivahti. Hän on pelannut Norjan maajoukkueessa syyskuusta 2005 alkaen 173 maaottelua ja tehnyt niissä yhden maalin. Hän voitti olympiakultaa Pekingissä 2008 ja Lontoossa 2012 sekä saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan- mestaruuden Ruotsissa 2006, Makedoniassa 2008, Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa Sola HK:ta. == Lähteet == Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1985 syntyneet Luokka:Elävät henkilöt
Pinakolitoisiintuminen

Pinakolitoisiintuminen on kemiallinen reaktio, jossa niin kutsuttu visinaalinen dioli eli 1,2-dioli toisiintuu happamissa olosuhteissa aldehydiksi tai ketoniksi. Reaktio on saanut nimensä siitä, että se havaittiin ensimmäisen kerran tapahtuvan pinakolille ja sen raportoi Rudolph Fittig vuonna 1860. ==Historiaa== Rudolf Fitting raportoi vuonna 1860, että pinakoli reagoi happamissa olosuhteissa muodostaen tuotteen, jonka hän arveli olevan joko pinakolin kanssa isomeerinen dioli tai polymeeri. Vuonna 1869 Charles Friedel ehdotti muodostuneen tuotteen rakenteeksi tetrametyylietyleenioksidia, joka on epoksidi. Alexander Butlerov osoitti vuonna 1873, että reaktiossa muodostuu pinakolonia. ==Reagenssit ja mekanismi== Pinakolitoisiintuminen tapahtuu kaikille 1,2-dioleille. Muodostuuko tuotteena aldehydi vai ketoni riippuu lähtöaineen rakenteesta. Reaktio vaatii tapahtuakseen katalyytiksi hapon, joka voi olla proottinen happo kuten rikkihappo tai Lewisin happo. Pinakolitoisiintumisen reaktiomekanismin ensimmäisessä vaiheessa diolin toinen hydroksyyliryhmä ottaa vastaan protonin, jolloin muodostuu oksoniumionijohdannainen. Tästä oksoniumionista eliminoituu vettä, jolloin muodostuu karbokationi. Karbokationi ei ole stabiili vaan lähtöaineen toisen hydroksyyliryhmän hapen vapaa elektronipari muodostaa kaksoissidoksen hiilen ja hapen välille ja alkyyliryhmä siirtyy. Tuotteena muodostuu karbonyyliyhdiste. : ==Lähteet== Luokka:Orgaaniset reaktiot
Veronica Kristiansen

Veronica Egebakken Kristiansen (s. 10. heinäkuuta 1990 Stavanger) on norjalainen käsipalloilija. Hän on pelannut Norjan maajoukkueessa maaliskuusta 2013 alkaen 113 maaottelua ja tehnyt niissä 376 maalia. Hän saavutti olympiapronssia Rio de Janeirossa 2016 sekä voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014 ja Ruotsissa 2016. Seuratasolla Kristiansen edustaa kaudella 2017–2018 FC Midtjyllandia, josta hän siirtyy seuraavaksi kaudeksi unkarilaiseen Győri Audi ETO KC:hen. Veronica Kristiansenin sisko Jeanett Kristiansen on myös käsipalloilija. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1990 syntyneet Luokka:Elävät henkilöt
Fredrick von Schoultz

Fredrick von Schoultz (s. 13. elokuuta 1968 Porvoo) on ollut Porvoon apulaiskaupunginjohtaja vuodesta 2011. Lokakuussa 2017 Porvoon kaupunginvaltuusto valitsi von Schoultzin jatkamaan apulaiskaupunginjohtajana seitsemän vuoden määräajan 1. tammikuuta 2018 alkaen. Von Schoultz valmistui ylioppilaaksi vuonna 1987 ja filosofian lisensiaatiksi 1996 Åbo Akademista. Sotilasarvoltaan hän on komentajakapteeni. Aiemmin von Schoultz on ollut kehitysyhtiö Posintra Oy:n toimitusjohtaja (2008–2009), Porvoon vt. apulaiskaupunginjohtaja (2009–2010 ja 2007) sekä Porvoon kaupungin sähköisen talotekniikka- ja osaamiskeskus STOK:n johtaja (2005–2007). Vuodet 1997–2005 von Schoultz on toiminut Space Systems Finland Ltd palveluksessa erilaisissa johtotehtävissä. == Lähteet == Luokka:Porvoon pormestarit ja kaupunginjohtajat Luokka:Vuonna 1968 syntyneet Luokka:Elävät henkilöt
Song Number 1

Song #1 on Serebron esittämä kappale, jolla se edusti Venäjää vuoden 2007 Eurovision laulukilpailussa Suomen Helsingissä. Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 3. == Lähteet == Luokka:Venäjän euroviisuedustuskappaleet Luokka:Vuoden 2007 euroviisuedustuskappaleet
Solo (Alsoun kappale)

Solo on Alsoun esittämä kappale, jolla hän edusti Venäjää vuoden 2000 Eurovision laulukilpailussa Ruotsin Tukholmassa. Kappale sijoittui Euroviisuissa 24. maan joukosta sijalle toiseksi 155 pisteellä. == Lähteet == Luokka:Venäjän euroviisuedustuskappaleet Luokka:Vuoden 2000 euroviisuedustuskappaleet
Neurovisio (yhtye)

Neurovisio on helsinkiläinen punk-yhtye, joka on perustettu vuonna 1979. Ensimmäisen kerran Neurovisio esiintyi Rööperi-klubilla alkuvuodesta 1981, jossa myös toinen keikka samana keväänä. Lisäksi Neurovisio esiintyi Rymyrock- festivaaleiila samana kesänä. Seuraavana vuonna Jalankulkijat kuolevat vapaa ehtoisesti kiertueet Laman ja Nolla nolla nolla-yhtyeiden kanssa kahdesti, tämän jälkeen toiminta hiipui muutamaksi vuodeksi, jonka jälkeen kokoontui uudestaan v. 1993 Jore Vastelinin muistokeikalle. Vuonna 1995 Neurovisio äänitti neljä kappaletta Apocalypse - The Punk Collection!!?! -levylle. Seuraavan kerran yhtye esiintyi Lepakko-luolan hautajaisissa 1998. Vuonna 2015 yhtye aktivoitui jälleen ja on toiminut siitä asti. == Lähteet == Luokka:Suomalaiset punkyhtyeet
Antti Leino

Antti Leino on suomalainen televisio-ohjaaja. Antti Leino on ohjannut muun muassa televisiosarjat Kätevä emäntä (2004–2015), Rock-Suomi (2010), Iskelmä- Suomi (2013), Mun ainoot 30 minsaa (2013) ja Urheilu-Suomi (2017). Televisiosarjojen lisäksi Leino on ohjannut lukuisia mainoksia, musiikkivideoita ja dokumenttielokuvan J. Karjalainen: Beibi ollaan ikuisii (2018). Hän on myös ohjannut 20-osaisen audiodraaman Armi Aavikko - siinä välissä olin elossa (2021). Antti Leino on valmistunut Taideteollisen korkeakoulun elokuvataiteen osastolta taiteen maisteriksi vuonna 2006. Vuonna 2005 Leino opiskeli The Barrow Group Performing Arts Schoolissa New Yorkissa. Televisioakatemia valitsi Antti Leinon vuoden ohjaajaksi Kultainen Venla -gaalassa 2013 Iskelmä-Suomi sarjan perusteella. Koko työryhmä sai Musiikintekijöiden Prix Elvis -kunniamaininnan, ja samana vuonna Rock-Suomi ja Iskelmä-Suomi -sarjat palkittiin kunniamaininnalla Musiikki & Median Industry Awards -gaalassa. Dokumenttisarja Rock-Suomi voitti Kultaisen Venlan 2011. Leinon ohjaama 10-osainen dokumenttisarja Urheilu-Suomi palkittiin vuoden Urheilukulttuuri-palkinnolla Urheilugaalassa 2018. Leinon ohjaamat sarjat Kätevä emäntä ja Urheilu-Suomi ovat olleet Kultainen Venla -finalisteja vuosina 2010 ja 2017. Hänen ohjaamansa tv-sarja Kätevä emäntä oli finalistina myös Kultainen TV -kilpailussa vuonna 2008. == Lähteet == * https://www.hs.fi/kulttuuri/art-2000008158992.html *https://riffi.fi/artikkelit/elokuva-arvostelut/j-karjalainen-beibi-ollaan- ikuisii *https://www.hs.fi/kulttuuri/art-2000005949065.html *https://www.hs.fi/radiotelevisio/art-2000002676958.html * https://www.menaiset.fi/artikkeli/ajankohtaista/tv/uusi_sarja_alkaa_mun_ainoot_30_minsaa_ei_ole_tosi_tvta * https://yle.fi/uutiset/3-6467288 * https://www.hbl.fi/tagg/urheilu-suomi * https://www.hs.fi/radiotelevisio/art-2000002610921.html * https://www.hs.fi/radiotelevisio/art-2000004705795.html * https://www.is.fi/digitoday/art-2000001338175.html?nomobile=4 * https://www.marmai.fi/uutiset/ylen-spotille-markkinointipalkinto-6280797 ===Viitteet=== == Aiheesta muualla == * Luokka:Vuonna 1966 syntyneet Luokka:Elävät henkilöt Luokka:Suomalaiset televisio-ohjaajat
What a Time to Be Alive

__NOTOC__ What a Time to Be Alive on kanadalaisen R&B-artisti; Draken ja yhdysvaltalaisen hip hop -artisti Futuren yhteismixtape, jonka julkaisi Draken oma levy-yhtiö OVO Sound 20. syyskuuta 2015. Albumin tuotti suurimmaksi osaksi Metro Boomin ja se debytoi Billboard 200 -listan ensimmäiselle sijalle. Albumi on saavuttanut myös platinalevyn aseman.Genius: Drake & Future - What a Time to Be Alive == Kappaleet == # # # # # # # # # # # == Arvostelut == * Pitchfork: 7.0/10Sheldon Pearce: What a Time to Be Alive - levyarvostelu Pitchfork (23.9.2015) == Lähteet == Luokka:Draken albumit Luokka:Mixtapet Luokka:Vuoden 2015 albumit
Kotiseutumuseo Lukkarin puustelli

Kotiseutumuseo Lukkarin puustelli on perustettu Lopen vanhan kirkon, Pyhän Birgitan puukirkon kupeeseen vuonna 1961. Tuolloin Hämäläis-Osakunnan ylioppilaat keräsivät loppilaisista kodeista museoon yli 1000 esinettä. Samassa yhteydessä siirrettiin pihapiiriin Martti Hautahuhdan keräämä monisatainen esineistö, johon kuului myös vanha aitta. Myöhemmin museoalueelle on siirretty kaksi muuta aittaa; Heikkilän aitta ja Kittilän pappilan aitta. Museorakennus on ns. karoliinista tyyliä ja se lienee rakennettu 1800-luvun jälkipuoliskolla. Tunnusomaista rakennukselle on keskellä oleva suuri sali, toisessa päässä olevat kaksi kamaria ja tupa. Kaikki puustellin alkuperäiset piharakennukset ovat hävinneet. Museon kokoelmat edustavat tyypillistä etelähämäläistä talonpoikaisesineistöä. Tupaan on sijoitettu 1800–1900-lukujen vaihteen esineistöä. Keskeisenä on ilmeisesti tätä ajanjaksoa vanhempi pirttipöytä penkkeineen. Seinillä on tuvan tarvekaluja. Sisustusta täydentävät kehräykseen liittyvät esineet. Päästä syötettävä piisi on uusi mutta edustaa tyyliltään rakennuksessa käytettyä mallia. Saliin on sijoitettu tyypillinen herrasväen sohvakalusto, vaikkei se kokoelmien niukkuuden takia olekaan täydellinen. Alkuperäisestä salista poikkeavaa on myös kakluunin puuttuminen. Peräkamari on lukkarin kamari, jossa on esillä myös joitakin vanhoja hengellisiä kirjoja. Museon toinen peräkamari on ns. Lopen huone. Huoneeseen on kerätty Lopen historiaan olennaisesti liittyviä esineitä, joista merkittävin on järvimalmin nostosta kertova vanha haavi. Aitoissa on maataloustyövälineitä, kodin piiriin liittyviä astioita, puuastioita, viljamittoja, pellavankäsittelyyn liittyviä esineitä, kotipolton aikainen viinan lauhdutusastia, käsikivet ja paljon muuta. ==Lähteet== *http://www.hamewiki.fi/wiki/Kotiseutumuseo_Lukkarin_Puustelli *http://loppi.fi/palvelut/kulttuuri-ja-vapaa-aika/kulttuuri/opaskurssin- antia/kotiseutumuseo-lukkarin-puustelli/ Luokka:Suomen kotiseutumuseot Luokka:Kanta-Hämeen nähtävyydet Luokka:Lopen rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Terri Garber

Terri Leslie Garber (s. 28. joulukuuta 1960 Miami, Florida) on yhdysvaltalainen näyttelijä. Garber aloitti näyttelemisen 1980-luvulla. Hän esiintyi aluksi saippuasarjassa Texas (1982) ja sen jälkeen komediasarjassa Mr. Smith (1983). Sittemmin hän tuli tunnetuksi esitettyään naispääosaa minisarjassa Jaettu maa (North and South, 1985). Vuosina 1987–1988 hänellä oli Leslie Carringtonin rooli televisiosarjassa Dynastia.Bates 2013, s. 285. Garber on näytellyt myös sarjoissa Santa Barbara (1991–1992), General Hospital (1993) ja As the World Turns (2005–2010).Bates 2013, s. 321–325. == Lähteet == == Aiheesta muualla == * * Terri Garber Twitterissä Luokka:Yhdysvaltalaiset televisionäyttelijät Luokka:Vuonna 1960 syntyneet Luokka:Elävät henkilöt
Myths of the Near Future

__NOTOC__ Myths of the Near Future on englantilaisen indie rock -yhtye Klaxonsin esikoisalbumi, jonka julkaisi Polydor Records 29. tammikuuta 2007. Albumin nimi on otettu science fiction -kirjailija J. G. Ballardin vuonna 1982 julkaistusta novellikokoelmasta. Albumilta julkaistiin kuusi singleä, joista tunnetuin on "Golden Skans". Albumi voitti Mercury Prize -musiikkipalkinnon vuonna 2007.BBC: Mercury Prize - voittaja vuonna 2007 == Kappaleet == # # # # # # # # # # # == Arvostelut == * Soundi: Asko Kauppinen: Myths of the Near Future - levyarvostelu Soundi (helmikuu 2007) * Pitchfork: 7.5/10Marc Hogan: Myths of the Near Future - levyarvostelu Pitchfork (18.4.2007) == Lähteet == Luokka:Vuoden 2007 esikoisalbumit Luokka:Brittiläiset indie rock -albumit
Omiš

Omiš on kaupunki Kroatiassa Split-Dalmatian maakunnassa. Se sijaitsee noin 25 kilometrin päässä Splitistä. Omiksen kaupungissa asui vuonna 2011 14 936 asukasta. Sen pinta-ala on 226 neliökilometriä. ==Lähteet== == Aiheesta muualla == Luokka:Kroatian kaupungit
Elisabeth Kopp

Elisabeth Kopp (16. joulukuuta 1936 Bern – 7. huhtikuuta 2023Elisabeth Kopp, Switzerland’s first female cabinet minister, dies at 86) oli sveitsiläinen poliitikko. Hän valmistui juristiksi Zürichin yliopistosta. Poliitikon uralle hän lähti Sveitsin vapaiden demokraattien puolueen ehdokkaana. Hänet valittiin ensimmäisenä naisena Sveitsin liittoneuvoston jäseneksi 2. lokakuuta 1984. Jäsenyytensä aikana hän toimi lyhyen aikaa tammikuussa 1989 Sveitsin varapresidenttinä. Kopp joutui eroamaan liittoneuvostosta miehensä yritykseen liittyvän tietovuodon takia. Kopp kuoli 7. huhtikuuta 2023 pitkän sairastamisen jälkeen. == Lähteet == Luokka:Vuonna 1936 syntyneet Luokka:Vuonna 2023 kuolleet Luokka:Sveitsin liittoneuvoston jäsenet
Madina

Madina on maalaiskunta ja sen keskuskylä Kayesin alueen Kitan piirissä Malissa. Se sijaitsee 110 kilometriä Kitasta koilliseen. Kunnassa on 14 000 ja keskuskylässä 1 200 asukasta (vuonna 2009). Madinan kunnan pinta-ala on 2 375 neliökilometriä. Se rajoittuu etelässä Kitan piirin Kotouban, Kassaron ja Sébékoron, lännessä Namala Guimban ja Didenkon, pohjoisessa Guémoukouraban ja Diéman piirin Dianguirdén sekä idässä Koulikoron alueen Kolokanin piirin Sagabalan ja Didiénin kuntiin. Maisemaa leimaavat pohjoisosan kukkulaketjut. Vesistöjä ovat Baoulén sivujoet Kénié, Kéniébako ja Filikiba. Seutu kuuluu Sudanin vyöhykkeeseen. Vuotuinen sademäärä on 550–900 millimetriä. Kasvillisuus on metsäsavannia. Kunnan alueella sijaitsee Boucle du Baoulén kansallispuisto. Kuntaan kuuluu kymmenen kylää. Niistä suurimmat ovat 4 100 asukkaan Guénikoro, 3 600 asukkaan Moro Moro ja 1 800 asukkaan Kollé. Asukkaat ovat fulbeja, bambaroita, mandinkoja, kagoroja, soninkeja, maureja ja diawandoja. Madinan liikenneyhteydet ovat heikot. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maapähkinä ja puuvilla. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kunnassa toimii viisi alakoulua, yläkoulu ja kaksi koulutus- ja kehittämiskeskusta (CED). Terveyspalvelut käsittävät Guénikoron terveyskeskuksen, kolme sairastupaa ja neljä synnytyslaitosta. Vesihuoltoon kuuluu kaivoja ja porakaivoja. ==Lähteet== Luokka:Kitan piiri Luokka:Malin kunnat
CISPR 32

CISPR 32 toimii pohjana eurooppalaiselle standardille EN 55032. Kyseinen standardi määrittää multimediavälineiden sähkömagneettisen yhteensopivuuden, päästövaatimukset sekä sallitut jännite- ja taajuusrajat. EU-markkinoilla liikkuvien multimedialaitteiden tulee täyttää CISPR 32 -standardin asettamat vaatimukset. CISPR 32 syntyi, kun CISPR 22- ja CISPR 13 -standardit yhdistettiin. Syynä tähän oli kuluttajaelektroniikan kehitys ja tietokoneiden integroiminen radio- ja TV-vastaanottimiin. Uudet laitteet joutuivat läpäisemään molempien standardien asettamat vaatimukset erillisissä testauksissa, joissa esiintyi paljon päällekkäisyyksiä. CISPR 32 -standardin ensimmäinen versio esiteltiin vuonna 2012 ja toinen vuonna 2015. Vuoden 2015 versio korvasi CISPR 13- ja CISPR 22 -standardit 5.3.2017. == Standardin vaatimukset == Standardia CISPR 32 (EN 55032) sovelletaan multimediavälineiden sähkömagneettisten rajoitusten asettamiseen. Standardin mukaan laitteen käyttöjännite (vaihto- tai tasajännite) ei saa ylittää 600 volttia. Lisäksi laite saa toimia taajuuksilla 9 kHz - 400 GHz. Näiden ohella mittaukset ja niiden tulokset tulee olla toistettavissa. Kaikki EU-markkinoilla olevat laitteet joutuvat täyttämään standardin määrittämät vaatimukset. Vanhan standardin CISPR 22 vaatimukset täyttävät pääosin CISPR 32 -standardin vaatimukset. == Lähteet == Luokka:Standardit
Pariisi–Roubaix 2017

Pariisi–Roubaix 2017 oli järjestyksessään 115. maantiepyöräilyn Pariisi–Roubaix-kilpailu. Se käytiin 257,5 kilometrin reitillä Compiègnesta Roubaix'hin 9. huhtikuuta 2017. Kilpailu kuului UCI World Touriin. Greg Van Avermaet voitti kilpailun ennen Zdeněk Štybaria ja Sebastian Langeveldia. == Joukkueet == == Kokonaistilanne == == Lähteet == ==Aiheesta muualla== Luokka:Pariisi–Roubaix Luokka:Pyöräilykausi 2017
Falkerslevin seurakunta

Falkerslevin seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Horbelev-Falkerslevin pastoraattiin. Ennen vuoden 2007 kuntauudistusta seurakunta toimi Stubbekøbingin kunnan alueella. == Lähteet == == Aiheesta muualla == * Falkerslev Sogn * Horbelev og Falkerslev kirker Luokka:Tanskan kansankirkko Luokka:Guldborgsundin kunta
Majlis Granlund

Majlis (Maj-Lis) Granlund (1. maaliskuuta 1925 Vaasa – 6. joulukuuta 1991Majlis Granlund, Svensk filmadatabas) oli suomalainen näyttelijä. Granlund näytteli pääroolin Wasa Teaterissa Mutter Couragen ruotsinkielisessä kantaesityksessä Suomessa. Hänen puolisonsa oli Wasa Teaterin lavastaja Harry ÖhmanWasa teater 30.9.2016 ==Filmografia == * 1979 Kristoffers hus * 1980 Lasten saari * 1982 Jäähyväiset * 1982 Fanny ja Alexander * 1986 Esarparen * 1988 En far * 1989 Flickan vid stenbänken * 1989 Kaisa Kullanmuru * 1990 Från de döda * 1992 Sunnuntailapsi == Lähteet == Luokka:Suomalaiset näyttelijät Luokka:Vuonna 1925 syntyneet Luokka:Vuonna 1991 kuolleet
Sähköjärjestelmien ukkossuojaus

Sähkölaitteita suojataan salaman aiheuttamilta vaurioilta monin eri keinoin. Laitteita voi suojata myös itse esimerkiksi irrottamalla sähkölaitteet verkkovirrasta, mutta joihinkin suojauskeinoihin vaaditaan sähköasentajaa. Suomessa ukkossuojauksen rakentaminen ei ole välttämätöntä ja sitä valvoo Turvallisuus- ja kemikaalivirasto (Tukes). == Ukkossuojaus == === Ukkosenjohdatin === Ukkosenjohdattimen tehtävä on johdattaa salama maahan ilman,että se aiheuttaa vahinkoa ihmisille, tai rakennuksille. Ukkosenjohdatin voidaan korvata myös peltikatolla, jonka paksuus on vähintään 0,6 mm ja joka on maadoitettu jokaisesta nurkasta, jolloin siihen luodaan ns. Faradayn häkki. ==== Maadoitus ==== Yhdistämällä piiri galvaaniseen maahan salaman tuottama jännite johdetaan harmittomasti maahan. == Muut suojauskeinot == === Ylijännitesuojaus === Perinteisen ukkossuojauksen lisäksi on olemassa ylijännitesuojia, jotka suojaavat kodinelektroniikkaa liialliselta jännitteeltä. Ylijännitesuojaa ei saa itse asentaa, vaan siihen pitää hankkia sähköasentaja. Ylijännitesuojauksessa on kolme tasoa. Ensimmäisellä tasolla pyritään maadoittamaan jännite, mutta siihen jää muutaman kilovoltin jännitepiikki. Toisella tasolla madalletaan ensimmäisen portaan jättämä jännitepiikki turvalliselle tasolle (alle 1,5kV). Kolmannelle tasolle tulevat laite- ja hienosuojat, jotka tasoittavat jännitepiikin tavallisen verkkojännitteen tasolle. == Aiheesta muualla == Tukes == Lähteet == Luokka:Sähkömagnetismi Luokka:Rakennuksen sähköjärjestelmät
Selma Riégo

Selma Paulina Riégo o.s. Zuhr (30. toukokuuta 1865 Tampere – 1942Ingrid Rydbeck-Zuhr: Hugo Zuhr, ett liv i skapande oro (1988), s. 175.) oli suomalainen näyttelijä, joka oli vuodesta 1890 naimisissa näyttelijä John Riégon kanssa, joka oli tullut vuonna 1885 Helsinkiin Svenska Teaternin näyttelijäksi.Lördagsqvällens jul- och teater-kalender 1891 Helsingfors, s. 13 artikkelit Selma Riego, John Riego (Wikisource) Heidän lapsiaan olivat näyttelijät Olav ja Marga Riégo.Marga Riégo, Svensk filmdatabas (Lähde että ovat sisaruksia) Riégon isä oli saksalaissyntyinen tehtaanisännöitsijä Carl Zuhr ja tämän puoliso, o.s. Hasselblatt. Opiskeltuaan lyhyen aikaa näyttelemistä Harald Molanderin ja Bertha Tammelinin oppilaana Tukholmassa hän debytoi joulukuussa 1887 Svenska Teaternissa Evan roolissa näytelmässä Ett val. Riégon muita rooleja Svenska Teaternissa olivat muun muassa Almotte näytelmässä Hexan, Agathe näytelmässä Fru Örn, kreivitär Rutland näytelmässä Grefve Essex, Martha näytelmässä Råttan, Ida näytelmässä Flinta och Stål, Margaretha näytelmässä Kungsämnena, Jessica näytelmässä Venetsian kauppias, Svanhild näytelmässä Kärlekens komedi, Margaretha näytelmässä Faust, Pauline näytelmässä Sanning, Hanna näytelmässä En räddare, Karen Riis näytelmässä Det nya systemet, Mary näytelmässä Moln, Leonore näytelmässä Äran, Dora näytelmässä Dora ja Agathe Stern näytelmässä Far och dotter. Riégo teki keväällä 1890 valtion apurahalla opintomatkan Berliiniin ja Pariisiin. == Teatterirooleja == * 1893 Karin Löfberg Minna Canthin näytelmässä Sylvi, Svenska TeaternProgrambladet: Tidning för Helsingfors Teatrar och Konserter 15.2.1893 * 1893 Frida von Rambow Fritz Reuterin näytelmässä Livet på landet, Svenska TeaternProgrambladet: Tidning för Helsingfors Teatrar och Konserter 21.5.1893 * 1893 Charlotte Pehr Staaffin näytelmässä Detektiven, Svenska TeaternProgrambladet: Tidning för Helsingfors Teatrar och Konserter 26.5.1893 == Lähteet == == Aiheesta muualla == Luokka:Suomalaiset näyttelijät Luokka:Vuonna 1865 syntyneet Luokka:Vuonna 1942 kuolleet
Tomi Lahren

Tomi Lahren (s. 11. elokuuta 1992) on yhdysvaltalainen konservatiivinen poliittinen kommentaattori ja televisiojuontaja. Lahren opiskeli broadcast- journalismia ja politiikan tutkimusta Nevadan yliopistossa Las Vegasissa ja suoritti Bachelor of Arts -tutkinnon. Elokuussa 2014 hän alkoi juontaa On Point with Tomi Lahren -ohjelmaa One America News Network -televisiokanavalla (OANN) San Diegossa. Hän kehitti ohjelmaan lyhyen Final Thoughts -osion, jossa otti voimakkaasti kantaa ajankohtaisiin asioihin. Näitä lyhyitä videoita alettiin lisätä YouTubeen ja heinäkuussa 2015 yksi tällainen meni viraaliksi. Lahren kritisoi videolla presidentti Obamaa ja tämän hallintoa armeijan värväyskeskuksessa Chattanoogassa tapahtuneen terroriteon jälkeen. Chattanooga-videon jälkeen Lahren rekrytoitiin Glenn Beckin perustamalle TheBlaze-televisiokanavalle. Hänen ohjelmansa Tomi alkoi kanavalla lokakuussa 2015 ja siihenkin kuului hänen aiemmasta ohjelmastaan tuttu Final Thoughts -osio. Lahren jatkoi juontajana TheBlazellä kevääseen 2017, jolloin kanava hyllytti hänen ohjelmansa hänen kerrottua ABC:n The View -keskusteluohjelmassa kannattavansa naisten aborttioikeutta. Elokuussa 2017 hän siirtyi Fox News Channelille. Lahrenia on syytetty julkisuudessa rasismista hänen muun muassa verrattua mustien oikeuksia puolustavaa Black Lives Matter -liikettä Ku Klux Klaniin. Hän on useissa yhteyksissä kiistänyt olevansa rasisti. == Lähteet == == Aiheesta muualla == * * Luokka:Yhdysvaltalaiset televisiojuontajat Luokka:Vuonna 1992 syntyneet Luokka:Amerikansaksalaiset Luokka:Amerikannorjalaiset Luokka:Elävät henkilöt Luokka:Yhdysvaltalaiset politiikan kommentaattorit
Merit Wager

Merit Barbara Wager (s. 1946) on suomalaissyntyinen Ruotsissa asuva julkisuudessa aktiivinen keskustelija, joka toimi Medborgarnas flyktingombudsman ('kansalaisten pakolaisasiamies') -järjestössä, joka on Mauricio Rojasin aloitteesta perustettu aatteellinen toimikunta. Toimikunta perustettiin 2002Dagens Nyheter 1.10.2002 ja lakkautettiin 2007, ja Wager oli pakolaisasiamiehen tehtävässä ainoa. Wager sai vuonna 2002 rahastonhoitaja Bancon palkinnon taistelussa humaanimman pakolaispolitiikan puolesta.Debatten som ofta hamnar på avvägar, Hela Gotland Wager oli 2006–2010 Svenska Dagbladetin pääkirjoitussivun kolumnisti.Svenska Dagbladet Wager on kääntänyt ruotsiksi neljä Sinikka ja Tiina Nopolan Risto Räppääjä -kirjaa. == Teokset == * Personliga meriter – en bok om civilkurage Storkamp Media, 1999 ISBN 952-5306-14-3 * Berättelser inifrån Migrationsverket, 2012 * Inte svart eller vitt utan svart och vit, 2014 == Lähteet == == Aiheesta muualla == * Merit Wagerin blogi Luokka:Suomalaiset bloginpitäjät‎ Luokka:Ruotsalaiset bloginpitäjät‎ Luokka:Suomenruotsalaiset kirjailijat Luokka:Vuonna 1946 syntyneet Luokka:Elävät henkilöt
B-luokka (sukellusvene, Espanja)

B-luokka oli Espanjan laivaston kuuden 1920-luvulla valmistetun aluksen muodostama sukellusveneluokka. ==Suunnittelu == Holland-tyyppiset sukellusveneet olivat suurempia ja paranneltuja versioita Isaac Peralista. Ne tilattiin laivastolailla 15. helmikuuta 1915 ja valmistus aloitettiin heinäkuussa 1916.Gardiner, Robert (toim.) s. 381 == Alukset == B-luokan sukellusveneet Nimi Telakka Kölinlasku Vesille Valmis Kohtalo B1 ex-A4 Cartagena 2. kesäkuuta 1921 miehistönsä upottama huhtikuussa 1939 B2 ex-A5 Cartagena 1922 myyty romutettavaksi 1948 B3 ex-A6 Cartagena 1922 miehistönsä upottama huhtikuussa 1939 B4 ex-A7 Cartagena 1922 miehistönsä upottama huhtikuussa 1939 B5 ex-A8 Cartagena 1923 kansallismielisten ilmavoimien upottama 12. lokakuuta 1936 B6 ex-A9 Cartagena 1923 upotettu 19. syyskuuta 1936 ==Lähteet== * === Viitteet === *
Anastasija Jakimova

Anastasija Jakimova (s. 1. marraskuuta 1986 Minsk) on valkovenäläinen tennispelaaja. Hän on sijoittunut parhaimmillaan kaksinpelissä WTA-listan sijalle 49 ja nelinpelissä sijalle 67. Nelinpelissä hän on saavuttanut kaksi WTA-turnausvoittoa. Jakimova pelasi WTA-kiertueen pääsarjassa ensimmäisen kerran vuonna 2004 voittaen yhden ottelun. Seuraavana vuonna hän hävisi kaikissa kahdeksassa WTA-turnausten pääsarjoissa pelaamissaan otteluissa ensimmäisellä kierroksella. Lokakuussa 2005 hän nousi maailmanlistalla ensimmäisen kerran sadan parhaan joukkoon. Vuonna 2006 hän eteni puolivälieriin Istanbulin WTA-turnauksessa ja saavutti ensimmäisen voittonsa Grand Slam -turnauksen pääsarjassa Ranskan avoimissa. Heinäkuussa hän nousi maailmanlistalla 50 parhaan joukkoon. Nelinpelissä hän saavutti yhden turnausvoiton Alona Bondarenkon kanssa. Vuonna 2007 Jakimova eteni Australian avoimissa kolmannelle kierrokselle ja saavutti yhden nelinpelin turnausvoiton WTA-turnauksessa. Ranskan avoimissa 2008 hän pääsi toiselle kierrokselle. Vuonna 2009 hänen paras saavutuksensa oli puolivälieriin pääsy Barcelonan turnauksessa. Seuraavana vuonna hän ylsi puolivälieriin Portorožissa. Vuonna 2011 Jakimova eteni toiselle kierrokselle Wimbledonissa ja Yhdysvaltain avoimissa. Wimbledonissa 2012 hän pääsi toiselle kierrokselle. Hän ei pelannut vuosina 2013–2014, mutta palasi loppuvuodesta 2015 ITF-turnauksiin. Myös 2016–2017 hän pelasi vain muutamissa ITF-turnauksissa. Jakimova on asunut Gran Canarialla, Espanjassa vuodesta 2005. Hän toimii siellä tennisvalmentajana. == Lähteet == == Aiheesta muualla == * * Luokka:Valkovenäläiset tennispelaajat Luokka:Vuonna 1986 syntyneet Luokka:Elävät henkilöt
Leena Reiman

Leena Marjatta Reiman on suomalainen kustantaja. Hän on perustanut lastenkirjallisuuteen erikoistuneen Pieni Karhu -kirjankustantamon vuonna 1996. Sitä ennen hän oli mukana perustamassa Kääntöpiiri-kustantamoa, joka julkaisi myös lehteä Kääntöpiiri. Kääntöpiiri yhdistettiin Likeen, ja sen lehden nimeksi tuli samalla Magia. Reiman on toiminut Kepan tiedotussihteerinä. Reiman asuu Kärkölässä, jossa myös kustantamo toimii. Hän on naimisissa Yleisradion ulkomaantoimittajan Jarkko Juseliuksen kanssa. Juseliuksen kirjeenvaihtajantyön vuoksi he asuivat Afrikassa kuusi vuotta 1980-luvulla. ==Julkaisut== * (toim.) Äiti meitä hyvin ruokki: muistoja ja reseptejä. Kääntöpiiri, 1994. ISBN 951-8989-40-0. * C. C. Collinin Huovila, julk. Leena Reiman, 2005. ISBN 952-91-8351-8. ==Palkinnot== * 1994 Tiedonjulkistamisen valtionpalkinto yhdessä Anita von Wrightin kanssa ”naisten muista maanosissa ja kulttuureissa kirjoittaman tieto- ja kaunokirjallisuuden tuottamisesta ja toimittamisesta suomalaisille lukijoille”Tiedonjulkistamisen neuvottelukunta (haku nimellä) * 2009 Seesam-palkinto tunnustuksena selkokielisen kirjallisuuden edistämisestä. == Lähteet == Luokka:Suomalaiset kustantajat Luokka:Elävät henkilöt Luokka:Syntymävuosi puuttuu
Cissé Mariam Kaïdama Sidibé

Cissé Mariam Kaïdama Sidibé (4. tammikuuta 1948 Timbuktu – 6. marraskuuta 2021) oli Malin pääministeri vuosina 2011–2012. Mariam Kaïdama Sidibé syntyi Timbuktussa 4. tammikuuta 1948. Sidibé on hänen tyttönimensä, Cissé hänen aviomiehensä nimi. Hän valmistui Bamakon kansallisesta hallinto- oppilaitoksesta vuonna 1974. Hän työskenteli vuosia valtionyhtiöiden johdossa, ja toimi myös valtiollisissa viroissa eri ministeriöissä ja presidentti Moussa Traorén neuvonantajana. Presidentti Amadou Toumani Touré nimitti Sidibén hallituksen muodostajaksi vuonna 2011. Vuonna 2012 Malin tuaregien kapina levisi sotilasvallankaappaukseksi, joka syrjäytti Sidibén vallasta. Kapinalliset ottivat Sidibén ja kaksi hänen ministeriään vangeiksi. == Katso myös == * Malin sotilasvallankaappaus 2012 == Lähteet == Luokka:Malin pääministerit Luokka:Vuonna 1948 syntyneet Luokka:Vuonna 2021 kuolleet
Kalvolan kotiseutumuseo

Kalvolan kotiseutumuseo sijaitsee Hämeenlinnan Kalvolan pitäjän Keikkalan kylässä vanhassa lainajyvämakasiinissa Kalvolan kirkon vieressä. Museo on avoinna kesäkuukausina sunnuntaisin muutaman tunnin ajan. Museon perusti Kalvolan kunnan kulttuurilautakunta vuonna 1968 saatuaan 1850-luvulta peräisin olevan makasiinirakennuksen lahjoituksena Kalvolan manttalikunnalta edellisenä vuonna. Kuntaliitoksen jälkeen Hämeenlinnan kaupunki lahjoitti kotiseutumuseon vuonna 2010 Kalvola-Seuralle, joka ylläpitää sitä nykyään. Kotiseutumuseossa on esillä lainajyvästön kalusto täydellisenä. Aiheet on koottu omiin laareihinsa. Kivityöosasto havainnollistaa tekstein, valokuvin ja työkaluin kivityön eri vaiheet. Näyttely esittelee myös Kalvolan aiempien kirkkojen esineistöä. Koulunkäynnin historiaa Kalvolassa esitellään kouluosastolla. Rakennuksen yläkerrassa kuvataan Kalvolan kunnan vaakuna-aiheessa metsän ja puun merkitystä pitäjälle. Seinällä ovat ristissä piilukirveet ja niiden alla hirsiparru. Tilaa kiertää Iittalan lasitehtaan muotoilijan Valto Kokon maalaama 15 metriä pitkä kuvasarja Olaus Magnuksen kuvitusten mukaan. Siinä esitetään parrujen kuljetusta Hämeen Härkätietä pitkin Turkuun. Museoon on rakennettu myös sahalaitos, jollaisella muun muassa makasiinin lankut ja laudat on sahattu. Perusnäyttelyä elävöitetään vuosittain vaihtuvalla teemanäyttelyllä. ==Lähteet== Luokka:Kalvola Luokka:Hämeenlinnan museot Luokka:Suomen 1800-luvulla rakennetut rakennukset ja rakennelmat Luokka:Suomen kotiseutumuseot